Inpaludip ni National Security Adviser Luis Chavit Singson ti panagsublina kas gobernador iti probinsia ti Ilocos Sur iti daytoy May 2010 election.
Ni Gobernador Deogracias Victor DV Savellano ti agdama a gobernador ti probinsia nga Ilocos Sur.
Ni Jeremias Jerry Singson ti vice-governor iti agdama.
Iti panagsaritana iti panagkasangayna ni Deputy Speaker Eric Singson, kinunana a kasaritana ni Gov DV tapno ipasublatna met ti kangatuan a posision iti Ilocos Sur.
No tumaray ni Chavit Singson kina-gobernador, awan problema kadagiti dua agsipud ta nakasaganada nga agpababa. Ngem ti problemanto laengen no asino kadakuada ti agbalin a runningmate. Kayatto ngata ni Jerry ti agbokal no kas ni DV ti mapili or kayat kadi met ni DV ti agbokal no ni Jerry ti aglayon a bise gobernador.
Ngem no saan a tumaray, dita a maaddaan iti problema. Kinuna ni Jerry Singson nga adda saritaanda kenni DV idi 2007 nga isuna met ti mapan iti daytoy 2010 a pinaglibakan ti maysa.
No kasta ti mapasamak, amangan no agsango dagiti dua ket dakdakkelton ti tiansa ni Rambo Rafanan iti daytoy a gundaway a mangabak. Buok laeng ti baet da DV ken Rambo itay napalabas nga eleksion.
Ti saludsod, addanto ngata posibilidad a maaddaan iti baro a senario ti pulitika ti Ilocos Sur iti daytoy 2010.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn